ચોથી લાગણી દુઃખથી તદ્ન વિપરીત છે. આનંદમાં સીધીસાદી પ્રસન્નતાથી માંડીને હર્ષોલ્લાસ સુધીના અનેક તબક્કા છેઃ ખુશી, સંતોષ, રાહત, નિશ્ચિતતા, રાજીપો, આહ્લાદ, ઉમંગ, ગૌરવ, રોમાંચ, ઈન્દ્રિયસુખ (અર્થાત્ સ્પર્શ, સ્વાદ, સુગંધ, શ્રવણ અને દ્રષ્ટિ સહિતની પાંચમાની એક યા અધિક ઈન્દ્રિય દ્વારા મળતું સુખ), હરખ, દિવ્ય આનંદ અથવા પરમાનંદ ( જેને આધ્યાત્મિક્તા સાથે જોડવામાં આવે છે તે), ધૂનીપણું અને ઉન્માદ.